Cât ați fi dispuși să plătiți pentru un buchet de lalele?
Câțiva dolari? O sută de dolari?
Sau poate un milion de dolari?
Probabil că nu.
Cât de mult ați plăti pentru această casă
sau pentru posesia parțială a unui site ce vinde produse pentru animale?
În diferite perioade de timp,
lalelele, bunurile imobiliare și acțiunile de pe pets.com
au fost vândute la un preț mai mare decât valorau.
În fiecare caz, prețul tot creștea, și apoi a scăzut brusc.
Economiștii numesc aceasta o bulă.
Deci ce se întâmplă cu o bulă?
Să începem cu lalelele pentru a avea o idee mai clară.
În secolul XVII Olanda a intrat în epoca sa de aur.
În 1630 Amsterdam era un port și un centru comercial important.
Navele olandeze importau condimente din Asia în cantități mari
pentru a obține profituri în Europa.
Deci Amsterdam era plin de comercianți și negustori bogați și iscusiți
ce își demonstrau prosperitatea
trăind în conacuri înconjurate de grădini cu flori.
O anumită floare era la mare căutare:
laleaua.
Laleaua era adusă în Europa pe vase de comerț ce navigau dinspre Est.
Din această cauză, era considerată o floare exotică ce creștea greu,
întrucât dura ani întregi ca o lalea să înflorească.
În 1630 apariția virusului lalelei
a făcut ca aceste flori selecte să fie și mai frumoase
prin alinierea petalelor cu dungi multicolore, asemeni focului.
O lalea ca aceasta era mai rară decât o lalea obișnuită
și drept rezultat, prețurile acestor flori au început să crească,
și odată cu ele, popularitatea lalelei.
Nu a durat mult până laleaua a devenit o senzație națională
și astfel s-a născut mania lalelelor.
Mania apare când prețul are o mișcare ascendentă
combinat cu disponibilitatea de a plăti sume mari de bani
pentru ceva estimat la o valoare mai mică decât cea esențială.
Un exemplu recent este mania dot-com din 1900.
Acțiunile în site-urile noi și captivante erau precum lalelele din secolul XVII.
Toți își doreau câteva.
Cu cât voiau mai mulți laleaua, cu atât creștea și prețul.
La un moment dat, un singur bulb de lalea
era vândut pentru mai mult de zece ori decât salariul anual al unui artizan.
La bursa de valori,
prețul unei acțiuni se baza pe oferta și cererea investitorilor.
Prețurile acțiunilor tind să crească
atunci când pare că o companie va câștiga mai mult în viitor.
Investitorii ar putea atunci cumpăra mai mult din acțiuni,
ridicând prețurile și mai mult datorită creșterii cererii.
Aceasta poate rezulta într-un cerc vicios unde investitorii sunt trași pe sfoară
și în final ridică prețurile cu mult peste valoarea lor intrinsecă,
creând o bulă.
Pentru a opri o obsesie și pentru a sparge o bulă
e necesară conștientizarea colectivă că prețul unei acțiuni sau a unei lalele
depășește cu mult valoarea acesteia.
Asta s-a întâmplat cu ambele manii.
Brusc, cererea s-a oprit.
Prețurile au ajuns la minimum
și poc!
Bula a explodat și piața s-a prăbușit.
Astăzi savanții muncesc asiduu încercând să prevadă cauzele bulelor
și cum să le evităm.
Mania lalelelor e un exemplu bun
pentru subliniere a principiilor ce stau la baza unei bule
și ne poate ajuta să înțelegem exemplele mai recente,
precum bula pieței imobiliare de la sfârșitul anilor 2000.
Economia va continua să treacă prin faze de avânturi și eșecuri.
În timp ce așteptăm ca următoarea manie să prindă contur
și următoarea bulă să explodeze,
răsfățați-vă cu un buchet de lalele
și bucurați-vă de faptul că nu a trebuit să plătiți o avere pentru ele.